**PRIORITY APSS v SR na rok 2021**

1. Rýchla Novela zákona 448/2008 a presadenie zavedenia obligatórnej povinnosti samospráv na úhradu FPP pod hrozbou sankcie za neplnenie si zákonnej povinnosti a zákonom jasnejšie formulovaná inštrukcia na správny a spravodlivý výpočet FPP samosprávou (nie znižovanie počtu zamestnancov oproti realite, nie nezarátavanie nákladov na Covid, nie výpočet podľa veľkokapacitných na malokapacitné....)
2. Kompetencie obecnej samosprávy oblasti sociálnych služieb previesť na regionálnu samosprávu alebo späť na štát, lebo malé obce nebudú nikdy schopné financovať SS. Nemôže to zlyhať na tom, že nie je vôľa otvárať "Fiškálnu decentralizáciu“, lebo sa pripravuje   aby sa kompetencie Stavebného zákona odobrali obecnej samospráve. Vhodné by bolo sa pridať a žiadať o presun dvoch kompetencií.
3. Požiadavka na schválenie Vyhlášky o „povinnom očkovaní“ proti Covid-19 v ZSS, tak ako je to pri chrípke a pneumokokoch, pri ktorých nie je taká úmrtnosť ako pri Covide 19 – s výnimkou iba pri zdravotných kontraindikáciách. Určenie siete VOS pre preočkovávanie ZSS.
4. Požiadavka o nevracaní príspevku z neobsadenosti až do konca roka 2022, aby sa ZSS z hľadiska financií a obsadenosti klientov stabilizovali a požiadavka o dočasný mimoriadny mesačný príspevok pre verejných aj neverejných poskytovateľov na infekčné – karanténne izby, ktoré potrebujeme urobiť z viacerých izieb (jedna, ktorú máme podľa noriem hygieny nestačí počas pandémie), pričom mimoriadny príspevok nahrádza platbu od možného klienta.
5. Presadzovanie systémových zmien v sociálnych službách, z ktorých časť je aj v Programovom vyhlásení vlády:
* nový zákon o sociálnych službách
* zákon o dlhodobej starostlivosti
* zjednotenie posudkovej činnosti
1. Presadenie zvýšenej úhrady zo zdravotných poisťovní za ošetrovateľské úkony v ZSS a tým aj zvýšenie zdrojov do systému sociálnych služieb a dlhodobej starostlivosti (16 E deň klient paušál pre tých, čo majú zmluvu so ZP a 10 E deň klient paušál pre tých, čo nemajú zmluvu zo ZP, ale musia poskytovať základ OÚ podľa Zákona 448/2008 a Vyhlášky R. Rašiho)
2. Jednotný príspevok v odkázanosti / štátna dávka /viac viazaný na občana, ale poukazom nie keš na účet občana (zabráni zneužitiu a ohrozeniu poskytovateľov, zoficiálni šedú zónu terénnej opatrovateľskej služby).
3. Odčlenenie verejných poskytovateľov od rozpočtov samospráv a oslobodenie vedení verejných ZSS od politickej podriadenosti samospráve.
4. Skutočné zrovnoprávnenie prijímateľov sociálnych služieb a poskytovateľov bez rozdielu zriaďovateľa tým, že sa zjednotí spôsob financovania a zariadenia sa budú rovnocenne uchádzať o verejné zdroje bez rozdielu zriaďovateľa.
5. Zaradiť do zákona povinnosť pre opatrovateľky (opatrovateľov) a sociálnych pracovníkov zbierať kredity za pravidelné dovzdelávanie, ktoré je pre dodržiavanie Štandardov kvality v s. s. nevyhnutné. Dohoda s Komorou opatrovateliek Slovenska a Komorou sociálnych pracovníkov, aby išlo o spoločnú požiadavku voči MPSVR SR.
6. Financovanie vybraných druhov služieb krízovej intervencie realizovať cez jednotný a férový príspevok z MPSVR SR (nie cez samosprávu), ktorý bude valorizovaný a prispôsobený reálnym teda vyšším nákladom. Dofinancovať mimoriadnou dotáciu pandemické obdobie.
7. Vytvárať tlak na to, aby všetky pobytové služby boli zaradené pod kraje a na obciach a mestách zostala len terénna opatrovateľská služba, čím sa systém zjednoduší pre občana aj pre poskytovateľov.

Schválené predsedníctvom APSS v SR 10. 3. 2021 v Bratislave /Aktualizácia predsedníctvo APSS v SR 29.4. 2021 v Bratislave

Mgr. Anna Ghannamová, predsedníčka APSS v SR